മിടുമിടുക്കര്ക്ക് മലയാളം കടുകട്ടി തിരുവനന്തപുരം: മിടുമിടുക്കരായ സിവില്സര്വീസുകാരെ വെട്ടിലാക്കി മലയാളം. മറ്റ് സംസ്ഥാനങ്ങളില്നിന്ന് കേരള്വീകരിക്കുന്ന ഐഎഎസ്, ഐപിഎസ്, ഐഎഫ്എസ് ഉദ്യോഗസ്ഥര്ക്കാണ് മലയാളം കടുകട്ടിയായി അനുഭവപ്പെടുന്നത്. പിഎസ്സി നടത്തുന്ന മലയാളം പരീക്ഷ വിജയിച്ചാല് മാത്രമേ ഇവര്ക്ക് സ്ഥാനക്കയറ്റം ലഭിക്കൂ എന്നിരിക്കെ മിക്കവരും അതില് പരാജയപ്പെടുകയാണ്.മലയാളം പരീക്ഷ ലോവര്, ഹയര് എന്നിങ്ങനെ രണ്ടു വിധത്തിലാണ് പിഎസ്സി നടത്തുന്നത്. ലോവര് ജയിച്ചവര്ക്കാണ് ഹയര് പരീക്ഷ. 10 വര്ഷത്തെ കണക്കെടുക്കുമ്ബോള് ലോവര് പരീക്ഷയ്ക്ക് പിഎസ്സിക്ക് അപേക്ഷ സമര്പ്പിച്ച സിവില് സര്വീസുകാരുടെ എണ്ണം 139. ഇതില് പരീക്ഷ എഴുതിയത് 86 പേരാണ്. വിജയിച്ചത് 44 പേര്മാത്രം. ഹയര് പരീക്ഷയ്ക്ക് അപേക്ഷിച്ചവര് 83. പരീക്ഷ എഴുതാനെത്തിയത് 58. വിജയിച്ചത് 36 പേരാണ്.ഹയര് പരീക്ഷയില് മികച്ച വിജയം 2019ലാണ്. അപേക്ഷിച്ച ഒന്പതുപേരില് എഴുതിയ ഏഴുപേരും വിജയിച്ചു. 2018ലും സെപ്റ്റംബറില് എഴുതിയ നാലുപേര്ക്കും ജയം. ഒന്പതുപേരായിരുന്നു അത്തവണത്തെ അപേക്ഷകര്. എന്നാല് ആ വര്ഷം ഫെബ്രുവരിയിലെ പരീക്ഷയ്ക്ക് 18 പേര് അപേക്ഷിച്ചെങ്കിലും എഴുതിയത് എഴുപേരാണ്. ജയിച്ചത് ഒരാള് മാത്രം. ലോവര് 2019ല് എഴുതിയ അഞ്ചില് മൂന്നും 2018 സെപ്തംബറില് എഴുതിയ 13ല് ആറും ആ വര്ഷം ഫെബ്രുവരിയില് എഴുതിയ എഴില് രണ്ടും പേരുമാണ് ജയിച്ചത്. 2016 മാര്ച്ചില് ഹയറിലും ലോവറിലും പരീക്ഷ എഴുതിയ ഒരാളിനും മലയാളത്തില് ജയിക്കാനായില്ല.2015 ഫെബ്രുവരിയില് 14 പേര് ലോവര് എUഴുതിയപ്പോള് ഏഴും ഏഴുപേര് ഹയര് എഴുതിയപ്പോള് മൂന്നുപേരുമാണ് ജയിച്ചത്.ലോവറിനും ഹയറിനും എഴുത്തുപരീക്ഷയും വൈവയുമുണ്ട്. ആകെ 200ല് എഴുത്തുപരീക്ഷയയ്ക്ക് 90 മാര്ക്ക്. ഒന്നേകാല് മണിക്കൂര് പരീക്ഷയില് അരമണിക്കൂറാണ് 110 മാര്ക്കിന്റെ വൈവയ്ക്ക്. മലയാളത്തില്നിന്ന് ഇംഗ്ലിഷിലേക്കും തിരിച്ചും ഓരോ ഖണ്ഡിക പരിഭാഷപ്പെടുത്തുന്നതിന് 30 മാര്ക്ക് വീതം.കേട്ടെഴുത്താണ് അടുത്ത 30 മാര്ക്കിന്. ഓരോന്നിനും 15 മിനിട്ട് വീതമാണ് അനുവദിക്കുക. വൈവയില്, മലയാളത്തിലുള്ള ഭാഗം വായിച്ച് ഇംഗ്ലീഷില് വിശദീകരിക്കുന്നതിന് 30 മാര്ക്ക്. പരിഭാഷപ്പെടുത്തുന്നതിന് നല്കിയ മലയാളം ഖണ്ഡികയെ അടിസ്ഥാനപ്പെടുത്തിയുള്ള ചോദ്യങ്ങള്ക്കുള്ള ഉത്തരത്തിനും 30 മാര്ക്ക്തന്നെ. പരീക്ഷകര് നിര്ദേശിക്കുന്ന സമകാലിക പൊതുവിഷയത്തിന്മേല് പരീക്ഷകരുമായി 15 മിനിട്ട് സംവാദത്തിന് 50 മാര്ക്കാണ്.എഴുത്തുപരീക്ഷയ്ക്കും വൈവയ്ക്കും വെവ്വേറെ വിജയിക്കണം.അപൂര്വം ചിലപ്പോഴെങ്കിലും ചില ബോര്ഡുകള് കടുകട്ടി പരീക്ഷ നടത്താറുണ്ടെങ്കിലും ബഹുഭൂരിപക്ഷം പരീക്ഷകളും പ്രൈമറി ക്ലാസ് നിലവാരത്തിലുള്ളവയാണെന്നാണ് പിഎസ്സിയില്നിന്ന് ലഭിച്ച വിവരം. അധ്യാപകരുടെ സഹായം തേടണം പരീക്ഷയ്ക്ക് നന്നായി പഠിക്കണം. അത് അധ്യാപകന്റെ സഹായത്തോടെ ചെയ്യണം. മൂന്നുമാസത്തിനുള്ളില് മലയാളം ഭാഷ എഴുതാന് പഠിക്കാം. സംസാരിക്കാന് മലയാളം സിനിമ കാണണം,റേഡിയോ കേള്ക്കണം. സഹപ്രവര്ത്തകരോട് മലയാളത്തില് സംസാരിക്കണം. തെറ്റുമ്ബോള് തിരുത്തിത്തരാന് ഗണ്മാനും ഡ്രൈവറും ഉള്പ്പെടെയുള്ളവര്ക്ക് സന്തോഷമായിരിക്കും. എഴുതാനുള്ള ഭാഷയും സംസാരഭാഷയും ഒന്നുപോലല്ലെന്നും മനസ്സിലാക്കണം.നിങ്ങള് എങ്ങോട്ട് പോകുന്നു എന്നാണ് എഴുതെന്നുതെങ്കില് സംസാരത്തില് നിങ്ങള് എവിടേക്കാ എന്നോ നീ എങ്ങോട്ടാ എന്നുമൊക്കെയാവും. അത് തിരിച്ചറിയണം. ഋഷിരാജ് സിങ് മുന് ഡിജിപി. മലയാളത്തില് പുസ്തകമെഴുതിയ ഇദ്ദേഹം രാജസ്ഥാന് ബിക്കാനീറിലാണ് ജനിച്ചത്. മലയാളം സിനിമ സംവിധാനം ചെയ്യുന്നതിന് മുന്നോടിയായി സത്യന് അന്തിക്കാടിന്റെ അടുത്ത സിനിമയില് സഹസംവിധായകനാവാന് തയാറെടുക്കുന്നു.